दिल्ली सरकार ने राज्य और नगरपालिका के स्कूल के बच्चों के लिए एक नई योजना शुरु की है. ये योजना तीसरे कक्षा से नौवी कक्षा तक के छात्रों के लिए है दिल्ली सरकार बच्चों की बुनियाद को मजबूत करने के लिए “मिशन बुनियाद” योजना चलाएगी. सरकार को उम्मीद है कि इससे पढ़ाई-लिखाई में कमजोर बच्चों को योग्य बनाने में मदद मिलेगी. उपमुख्यमंत्री मनीष सिसोदिया ने सोमवार को इसकी घोषणा की. इस मिशन के माध्यम से दिल्ली सरकार ने 3 महीने के भीतर राज्य में तीसरी से नौवीं कक्षा तक के सभी छात्रो को पढ़ने-लिखने और सामान्य मैथ्स की शिक्षा देने का लक्ष्य निर्धारित किया है.